திருக்குறள் பரிப்பெருமாள் உரை
'''திருக்குறள் பரிப்பெருமாள் உரை''' என்பது [[திருக்குறள்|திருக்குறளுக்கு]] உரை எழுதிய பண்டைய உரையாசிரியர்களுள் ஒருவரான பரிப்பெருமாள் என்பவர் திருக்குறளுக்கு எழுதிய உரையைக் குறிக்கும். இவர் திருக்குறளுக்கு எழுதிய உரை [[திருக்குறள் மணக்குடவர் உரை|மணக்குடவர் உரைக்கும்]] பிற்பட்டது ஆகும்.
 
 ==பழைய உரையாசிரியர்கள் பத்துப்பேர்==
 
 திருக்குறளுக்கு உரை எழுதிய பழைய உரையாசிரியர்கள் பத்துப் பேர் என்பது மரபு. ஒரு பழம்பாடல் அவர்களது பெயரை இவ்வாறு குறிப்பிடுகிறது:
 &lt;blockquote&gt;&lt;poem&gt;
 ''தருமர் மணக்குடவர் தாமத்தர் நச்சர்''
 ''பரிதி பரிமே லழகர் - திருமலையர்''
 ''மல்லர் பரிப்பெருமாள் காலிங்கர் வள்ளுவர் நூற்கு''
 ''எல்லையுரை செய்தார் இவர்.''
 &lt;/poem&gt;&lt;/blockquote&gt;
 இவர்களின்  காலம் 10ஆம் நூற்றாண்டு முதல் பதின்மூன்றாம் நூற்றாண்டு வரை என அறிய முடிகின்றது. இந்தப் பதின்மருள், [[திருக்குறள் மணக்குடவர் உரை|மணக்குடவர்]] முதல் உரையாசிரியர் என்பது ஆய்வாளர் துணிபு. நாம் அறியும் திருக்குறள் மூலத்தின் பதிவு இந்த உரைநூல் வழிதான் வாய்த்தது. அதன் பெறகே ஏனைய உரையாசிரியர்கள் வழியே திருக்குறள் மூலங்கள் பதிவு செய்யப்பெற்றுக் கிடைத்துள்ளன.
 
 பழைய உரையாசிரியர்கள் பத்துப்பேர் என்றாலும், [[திருக்குறள் மணக்குடவர் உரை|மணக்குடவர்]], பரிப்பெருமாள், [[திருக்குறள் பரிதியார் உரை|பரிதியார்]], [[திருக்குறள் காலிங்கர் உரை|காலிங்கர்]], [[திருக்குறள் பரிமேலழகர் உரை|பரிமேலழகர்]] ஆகிய ஐவரின் உரைகளே இதுவரை கிடைத்துள்ளன. ஏனையோர் உரைகளில், ஒரு சில குறள்களுக்கு மட்டுமே உரைகள் கிடைத்துள்ளன. 
 
 ==மணக்குடவர் உரையும் பரிதிப்பெருமாள் உரையும்==
 
 பரிதிப்பெருமாள் திருக்குறளுக்கு எழுதும் உரை, மணக்குடவர் ஏற்கனவே எழுதிய உரையையே மிகவும் அடியொற்றிச் செல்கின்றது. பெரும்பான்மையான இடங்களில் இரண்டு உரைகளுக்கும் இடையே யாதொரு வேறுபாடும் இல்லை என்பது குறிப்பிடத்தக்கது. 
 
 ==பரிப்பெருமாளின் திருக்குறள் அமைப்பு==
 
 மணக்குடவர் திருக்குறளை அறத்துப்பால், பொருட்பால், காமத்துப்பால் என்று மூன்று பால்களாகப் பிரித்திருப்பது போலவே, பரிப்பெருமாளும் பிற பழைய உரையாசிரியர்களும் செய்கின்றனர்.
 
 ==முப்பாலுக்குள் நாற்பால் காணும் முயற்சி==
 
 திருக்குறள் அறம், பொருள், காமம் என்னும் முப்பால் பிரிவைக் கொண்டதாயினும், அப்பால்களுக்குள் நான்காவது பாலாக &quot;வீடு&quot; என்பதைக் காணும் முயற்சி பழைய உரையாசிரியர்களிடம் தெரிகிறது. இதைப் பரிதிப்பெருமாளும் பரிமேலழகரும் செய்வதற்கு முன்னரே மணக்குடவர் செய்துள்ளார். அவரது உரையில்,
 
 {{blockquote|''புருடார்த்தமாகிய தன்மார்த்த காம மோட்சங்களுள் முதன் மூன்றனையும் வழுவாதொழுகவே மோட்சம் எய்தலான், அதற்கு வேறு வகுத்துக் கூற வேண்டுவது இன்மையின், அஃது ஒழித்துத் தன்மார்த்த காமப் பகுதிகளை அறத்துப்பால், பொருட்பால், காமத்துப்பால் என்று பெயர் கூறுவார்...''}}
 என்று மணக்குடவர் விளக்குகிறார்.
 
 அதுபோலவே பழைய உரையாசிரியர் பரிப்பெருமாளும் கூறுகின்றார்:
 
 {{blockquote|''உலகத்து மக்கட்கு உறுதி பயத்தல் காரணமாகப் பல வகைப்பட்ட சமய நூல்கள் எல்லாவற்றுள்ளும் துணிந்துரைத்த அறம் பொருள் இன்பம் வீடு நான்கினையும் அருங்கினமுகத்து உணர்த்துவான் எடுத்துக் கொண்டார்; அவற்றுள் வீடாவது அறஞ்செய்தாரது பயனாதலின் அவ்வீடு பேற்றை அறத்தினுள் அடக்கி அறத்துப்பால், பொருட்பால், காமத்துப்பால் என்றார்.''}}
 
 திருக்குறளைப் புருடார்த்த வரையறைக்குள் கொண்டு வருகின்ற பரிமேலழகர் கூற்று&lt;ref&gt;முனைவர் இரா. சாரங்கபாணி, ''திருக்குறள் பரிமேலழகர் உரை'', தொகுதி 1 அறத்துப்பால், மணிவாசகர் பதிப்பகம், சென்னை, இரண்டாம் பதிப்பு, 2003, பக். 33).&lt;/ref&gt; யாவரும் அறிந்ததே:
 
 {{blockquote|''இந்திரன் முதலிய இறையவர் பதங்களும், அந்தம் இல் இன்பத்து அழிவில் வீடும் நெறியறிந்து எய்துதற்குரிய மாந்தர்க்கு உறுதி என உயர்ந்தோரால் எடுக்கப்பட்ட பொருள் நான்கு. அவை, அறம், பொருள், இன்பம், வீடு என்பன. அவற்றுள் வீடு என்பது சிந்தையும் மொழியும் செல்லா நிலைமைத்து ஆதலில், துறவறமாகிய காரண வகையாற் கூறப்படுவது அல்லது இலக்கண வகையாற் கூறப்படாமையின் நூற்களாற் கூறப்படுவன ஏனை மூன்றுமேயாம்.''}}
 
 இப்பார்வை, திருவள்ளுவரை ஒரு &quot;தெய்வ&quot; நிலைக்கு உயர்த்தும் முயற்சி இருந்ததையே சுட்டுகிறது. 
 
  
 ===பரிப்பெருமாள் அறத்துப்பாலைப் பிரிக்கும் முறை===
 
 பண்டைய திருக்குறள் உரையாசிரியரான மணக்குடவர் அறத்துப்பாலைப் பாயிரவியல், இல்லறவியல், துறவறவியல், ஊழியல் என்று நான்காகப் பகுத்துள்ளது போன்றே, பரிப்பெருமாளும் பிற பழைய உரையாசிரியர்களும் அறத்துப்பாலை நான்கு இயல்களாகப் பகுக்கின்றனர்.  
 
 ===பரிப்பெருமாள் பொருட்பாலைப் பிரிக்கும் முறை===
 
 பரிப்பெருமாள் திருக்குறளின் பொருட்பாலைப் பிரிப்பதில், மணக்குடவர் எந்த முறையைப் பின்பற்றினாரோ அதையே பின்பற்றுகின்றார். ஆக, மணக்குடவரும் பரிப்பெருமாளும் பொருட்பாலைப் பிரிக்கும் முறை இது:
 
 {| class=&quot;wikitable&quot;
 |-
 ! இயல் பெயர்
 ! அதிகாரங்கள் அமைப்பு
 |-
 | அரசியல்
 | 39 முதல் 63 முடிய
 |-
 | அமைச்சியல்
 | 64 முதல் 73 முடிய
 |-
 | பொருளியல்
 | 74 முதல் 78 முடிய
 |-
 | நட்பியல்
 | 79 முதல் 83 முடிய
 |-
 | துன்பவியல்
 | 84 முதல் 95 முடிய
 |-
 | குடியியல்
 | 96 முதல் 108 முடிய
 |}
 
 ===பரிப்பெருமாள் காமத்துப்பாலைப் பிரிக்கும் முறை===
 
 காமத்துப்பால் இயல் பகுப்பில் உரையாசிரியர்களிடையே பெருத்த வேறுபாடு காணப்படுகின்றது. மணக்குடவர் காமத்துப்பாலைக் குறிஞ்சி, பாலை, முல்லை, நெய்தல், மருதம் எனப் பகுத்து ஒவ்வோர் இயலுக்கும் ஐந்தைந்து அதிகாரங்களாகக் கொண்டுள்ளார் என்பர். 
 
 பரிப்பெருமாள் காமத்துப்பாலில் பின்வருமாறு ஒரு பகுப்பினைச் செய்துள்ளதாக அறியமுடிகின்றது:&lt;br&gt;
 
 அருமையிற் கூடல் - அதிகாரங்கள்: 109 - 111&lt;br&gt;
 பிரிந்து கூடல் - அதிகாரங்கள்: 112 - 129&lt;br&gt;
 ஊடிக்கூடல் - அதிகாரங்கள்: 130 - 133
 
 ==பரிப்பெருமாள் அமைப்புப்படி இயலுக்குள் வரும் அதிகார வைப்பு முறை==
 
 திருக்குறளின் இயல்களில் வரும் அதிகார வைப்புகளிலும், அதிகார முறை வைப்புகளிலும் மணக்குடவர் போக்குக்கும் பரிதிப்பெருமாள் உட்பட பிற பழைய ஆசிரியர்களின் போக்குக்கும் வேறுபாடுகள் உள்ளன.
 
 இனியவை கூறல்&lt;br&gt;
 அடக்கமுடைமை&lt;br&gt;
 அழுக்காறாமை&lt;br&gt;
 வெஃகாமை&lt;br&gt;
 புறங்கூறாமை&lt;br&gt;
 
 ஆகிய ஐந்து அதிகாரங்களைத் துறவறவியலுள் முறையே 26, 27, 30, 31, 32 -ஆவது அதிகாரங்களாக மணக்குடவர் அமைத்துள்ளார்.
 
 ஆனால், பரிதிப்பெருமாளும் பிற பழைய உரையாசிரியர்களும் இந்த அமைப்பு முறையை மாற்றி, இவற்றை இல்லறவியலில் முறையே 10, 13, 17, 18, 19 - ஆம் அதிகாரங்களாக அமைத்துள்ளார்கள்.
 
 அதேபோல், மணக்குடவர் இல்லறவியலில் வாய்மை, வெகுளாமை, இன்னா செய்யாமை, கொல்லாமை, புலால் மறுத்தல், கள்ளாமை என்னும் அதிகாரங்களை முறையே 10, 16, 17, 18, 19, 20 ஆம் அதிகாரங்களாக அமைத்திருக்க, பரிதிப்பெருமாளும் பிற பழைய உரையாசிரியர்களும் அவற்றை மாற்றி, துறவறவியலில் முறையே 30, 31, 32, 33, 26, 29 -ஆம் அதிகாரங்களாக அமைத்துள்ளார்கள்.
 
 ==பரிதிப்பெருமாளின் குறள் வைப்பு முறை==
 
 அதிகாரங்களுக்குள் வரும் குறள்களை வரிசைப்படுத்தி வைப்பதில் மணக்குடவர் ஒரு முறையைக் கையாளுகின்றார். ஆனால் பரிதிப்பெருமாள் உள்ளிட்ட பிற பழைய உரையாசிரியர்கள் ஒவ்வொருவரும் அவரவர் எண்ணப்படி குறள் வைப்பு வரிசைமுறையை மாற்றியுள்ளார்கள். 
 
 திருக்குறளின் முதல் அதிகாரத்தை எடுத்துக்காட்டாகப் பார்க்கலாம்:
 
 {| class=&quot;wikitable&quot;
 |-
 ! திருக்குறள் முதல் அதிகாரத்தில் வரும் குறள்களின் முதல் சீர்கள்
 ! மணக்குடவர் வைப்பு முறை
 ! பரிப்பெருமாள் வைப்பு முறை
 ! பரிதியார் வைப்பு முறை
 ! காலிங்கர் வைப்பு முறை
 ! பரிமேலழகர் வைப்பு முறை
 |-
 | அகர முதல எழுத்தெல்லாம்
 | 1
 | 1
 | 1
 | 1
 | 1
 |-
 | கற்றதனால் ஆய பயன் என்கொல்
 | 2
 | 2
 | 2
 | 2
 | 2
 |-
 | மலர்மிசை ஏகினான் மாணடி சேர்ந்தார்
 | 3
 | 3
 | 3
 | 3
 | 3
 |-
 | வேண்டுதல் வேண்டாமை இலான் அடி சேர்ந்தார்க்கு
 | 6
 | 6
 | 5
 | 7
 | 4
 |-
 | இருள் சேர் இருவினையும் சேரா
 | 7
 | 7
 | 6
 | 6
 | 5
 |-
 | பொறிவாயில் ஐந்தவித்தான் பொய்தீர் ஒழுக்க
 | 8 
 | 8
 | 7
 | 7 
 | 6 
 |- 
 | தனக்கு உவமை இல்லாதான் தாள் சேர்ந்தார்க்கு
 | 4
 | 4
 | 6
 | 4
 | 7
 |-
 | அற ஆழி அந்தணன் தாள் சேர்ந்தார்க்கு
 | 5
 | 5
 | 10 
 | 9
 | 8
 |-
 | கோளில் பொறியில் குணமிலவே
 | 10 
 | 10
 | 8
 | 5 
 | 9
 |-
 | பிறவிப் பெருங்கடல் நீந்துவர்
 | 9
 | 9
 | 9
 | 10
 | 10
 |}
 
 ==பரிதிப்பெருமாள் கொள்ளும் திருக்குறள் பாடமும் வேறுபாடுகளும்==
 தலைமுறை தலைமுறையாக ஓலைச் சுவடிகளில் எழுதப்பட்டு வந்த திருக்குறளின் படிகள் பல பாட வேறுபாடுகளைக் கொண்டிருப்பதில் வியப்பில்லை.
 
 என்றாலும், மணக்குடவர் திருக்குறளின் முதல் உரையாசிரியராக விளங்குவதால் அவர் கையாளுகின்ற மூல பாடத்தை அடிப்படையாகக் கொண்டு பார்த்தால் அவருடைய மூல பாடத்திலிருந்து, பின் வந்த பழைய உரையாசிரியர்களான பரிப்பெருமாள், பரிதியார், காலிங்கர், பரிமேலழகர் ஆகியோர் பின்வரும் எண்ணிக்கையில் வேறுபடுவதை அறிய முடிகிறது:
 &lt;div style=&quot;text-align:center&quot;&gt;
 
 &lt;big&gt;'''மணக்குடவர் குறள் பாடத்திலிருந்து வேறுபாடுகள்'''&lt;/big&gt;
 &lt;/div&gt;
 
 {| class=&quot;wikitable&quot;
 |-
 ! உரையாசிரியர்
 ! குறள் பாட வேறுபாடுகளின் எண்ணிக்கை
 |-
 | பரிப்பெருமாள்
 | 16
 |-
 | பரிதியார்
 | 20
 |-
 | காலிங்கர்
 | 171
 |-
 | பரிமேலழகர்
 | 120
 |}
 
 மேலே காட்டிய பட்டியலிலிருந்து பரிதிப்பெருமாள் மணக்குடவரின் திருக்குறள் பாடத்திலிருந்து பெரிதும் மாறுபடவில்லை என்று தெரிகிறது. என்றாலும், பிற்காலத்தில் திருக்குறளுக்கு முறை மாறிய உரைகள் எழுந்ததற்கு வித்திட்டோர் பழைய உரையாசிரியர்களே என்பது தெளிவாகிறது.
 
 ==பரிதிப்பெருமாளின் உரை நயம்==
 &lt;blockquote&gt;&lt;poem&gt;
 ''நகை ஈகை இன்சொல் இகழாமை நான்கும்''
 ''வகை என்ப வாய்மைக் குடிக்கு.'' (குறள்: 343)
 &lt;/poem&gt;&lt;/blockquote&gt;
 என்னும் குறளுக்கு பரிப்பெருமாள் எழுதும் உரை இது:
 {{blockquote|''முகமலர்ச்சியும் கொடையும் இனியவை கூறலும் பிறரை இகழாமையும் ஆகிய நான்கினையும் மெய்ம்மையுடைய குலத்தின் உள்ளார்க்கு அங்கம் என்று செல்லுவர்.''}}
 
 இந்த உரை மணக்குவடவர் இக்குறளுக்கு எழுதும் உரையை அப்படியே மீண்டும் எடுத்துக் கூறுவதாக உள்ளது. எனவே, மணக்குடவர் உரையின் சிறப்புகள் அவரை அப்படியே எடுத்து எழுதுகின்ற பரிப்பெருமாளது உரையின் சிறப்புகளாகவும் மாறுகின்றன என்பதில் ஐயமில்லை. 
 
 இக்குறளுக்கு மணக்குடவரும் அவரை அடியொற்றி பரிப்பெருமாளும் தரும் உரை பற்றி எடுத்துரைக்கின்ற அறிஞர் ச. தண்டபாணி தேசிகர் பின்வருமாறு கூறுகிறார்:
 
 {{blockquote|''&quot;நகை&quot; என்பதற்கு &quot;முகமலர்ச்சி&quot; என்றும், &quot;மகிழ்ச்சி&quot; என்றும் உரை கூறுவர். இவற்றுள் மகிழ்ச்சி மனத்தின் நிறைவாகவும் மலர்ச்சி மகிழ்ச்சியின் விளைவாக முகத்தில் காணப்படும் மெய்ப்பாடாகலானும் வேறென்றே துணியப்படும் ஆதலால் &quot;மலர்ச்சி&quot; என்ற உரையே சிறந்தது. மகிழ்ச்சியைப் பிறரறியத் துணையாயிருப்பது மலர்ச்சியே ஆதலான்.''
 
 ''ஈண்டு நகை என்றது இகழ்ச்சிக் குறிப்பானும் துன்ப மிகுதியானும், இன்ப நுகர்ச்சியானும் தோன்றும் எள்ளல் முதலிய நான்கனடியாக வந்ததன்று. பெறுதற்கரியாரைப் பெற்றுவிட்டோமே என்றும், அவர்கட்கும் ஈயவும், இன்சொல் கூறவும், வாய்ப்பினைப் பெற்றோமே என்றும் எண்ண மனத்தின்கண் நிகழும் மனநிறைவே மகிழ்ச்சி, அதன் வெளிப்பாடே முகமலர்ச்சி, மலர்ச்சியென்ற உரையே சிறக்கும், மலர்ச்சிதான் ஏற்பானை அணுகச் செய்வது ஆகலான்.''}}
 
 ==மேலும் காண்க==
 
 [[மணக்குடவர் (திருக்குறள் உரையாசிரியர்)]]&lt;br&gt;
 [[திருக்குறள் பழைய உரைகள்]]&lt;br&gt;
 [[திருக்குறள் வைப்புமுறை]]&lt;br&gt;
 [[திருக்குறள் அமைப்பும் முறையும் (நூல்)]]
 ==ஆதாரங்கள்==
 &lt;references/&gt;
 
 {{திருக்குறள்}}
 
 {{திருக்குறளின் முறை மாறிய உரைகள்}}